
2. Gêm fwrdd ‘Ga i’
Adnoddau
Deis cyffredin
cownteri (mae’n bosib defnyddio darnau arian yn lle cownteri plastig)
Dull
Y dysgwyr i chwarae mewn parau efo un deis rhwng 2.
Mae’r dysgwyr yn rholio deis a’r person sydd â’r rhif uchaf sy’n cael cychwyn cyntaf.   Mae’n rholio’r deis ac yn mynd ymlaen y nifer o sgwariau a oedd ar y deis.  Cofiwch eu hatgoffa i gyfrif yn Gymraeg, os medrant, wrth symud ymlaen.  
Wrth lanio mae’r dysgwr yn gofyn Ga i neu Gawn ni + naill ai ‘gael’ neu  +’wneud’ yr hyn sydd ar y sgwâr.  Mae’n bosib amrywio’r iaith trwy ofyn Ydi’n iawn i mi?  Y partner sy’n penderfynu sut i’w ateb (cadarnhaol neu’n negyddol).
Y person cyntaf i gyrraedd y pen sy’n ennill, ond mae’n bosib chwarae eto ac amrywio’r patrymau.
Ymestynnol
Yn nes ymlaen pan fydd y dysgwyr yn dysgu rhediad cyflawn y ferf cael bydd yn bosib gwneud y gêm efo’r deis rhagenwau a gofyn cwestiynau megis Geith o fynd i gaffi ar ôl y wers?  ayb



